
RAPORT DE SPECIALITATE
privind  aprobarea Strategiei de dezvoltare a serviciilor sociale la nivelul municipiului Drobeta Turnu Severin pentru perioada 2025-2035

                Asistența socială, ca parte a sistemului de protecție socială, are ca obiectiv protejarea persoanelor care, din motive de natură economică, fizică, psihică sau socială, nu au posibilitatea de a-și asigura nevoile sociale, de a-și dezvolta propriile capacități și competențe pentru a se integra social. Accesul la servicii sociale reprezintă un mijloc de întărire a coeziunii sociale și de reducere a excluderii sociale, iar gradul de civilizație și dezvoltare a unei societăți se poate măsura prin sistemul de protecție socială existent în societatea respectivă, în măsura în care sistemul serviciilor sociale și mecanismele de redistribuire a veniturilor reușesc să asigure un nivel de trai acceptabil și sanse egale de participare la viața socială pentru toți cetățenii.
Prin intermediul Direcţiei de Asistenţă Socială se desfăşoară activităţi de asistenţă și protecţie socială în municipiul Drobeta Turnu Severin.
Direcţia de Asistenţă Socială este autoritatea de specialitate cu personalitate juridică, structurată organizatoric potrivit organigramei, astfel încât funcţionarea acesteia să asigure îndeplinirea atribuţiilor ce îi revin potrivit legii, ţinând cont de serviciile sociale organizate în subordinea direcţiei.
 	Direcţia de Asistenţă Socială elaborează politici și strategii, programe de dezvoltare, derulează proiecte de dezvoltare comunitară și de dezvoltare regională în vederea prevenirii situaţiilor de risc la care sunt expuse grupuri sau persoane din comunitate.
   	La art. 112 alin. (1) din Legea nr. 292/2011 - Legea asistenței sociale, cu modificările și completările ulterioare se precizează faptul că: "Pentru asigurarea aplicării politicilor sociale în domeniul protecției copilului, familiei, persoanelor vârstnice, persoanelor cu dizabilității, precum și altor persoane, grupuri sau comunitați aflate în nevoie socială, autoritățile administrației publice locale au atribuții privind asigurarea pachetului minim de asistență socială și administrarea și acordarea beneficiilor de asistență socială și a serviciilor sociale ". în acest context, în conformitate cu prevederile art. 112 alin. (3) lit. a) din Legea Asistenței Sociale nr. 292/2011, cu modificarile și completările ulterioare, Direcția de Asistență  Socială are atribuții privind elaborarea strategiei locale de dezvoltare a serviciilor sociale, pe termen mediu și lung, după consultarea fumizorilor publici și privați, a asociațiilor profesionale și a organizațiilor reprezentative ale beneficiarilor.
Scopul elaborarii strategiei locale de dezvoltare a serviciilor sociale este de a asigura condițiile furnizării unor servicii sociale de calitate, care implicit să conducă la îmbunătățirea calității vieții familiilor și persoanelor sărace, fără nici un venit sau cu venituri foarte mici, a persoanelor cu handicap, a șomerilor, a persoanelor vârstnice precum și a altor categorii de persoane defavorizate din municipiul Drobeta Turnu Severin. Realizarea acestui scop implică implementarea unor masuri de asistență socială pentru garantarea drepturilor fiecărei persoane vulnerabile de a beneficia de servicii sociale adecvate.
Strategia stabilește cadrul general al direcțiilor de acțiune pentru dezvoltarea unui sistem eficient de servicii sociale, printr-o abordare integrată, participativă, interinstituțională, bazată pe standardele minime de calitate în furnizarea serviciilor sociale. Dezvoltarea comunității din punct de vedere social este un proces complex și multidimensional, care implică îmbunătățirea calității vieții și a relațiilor interumane în cadrul unei comunități. Aceasta include diverse aspecte, precum educația, sănătatea, incluziunea socială, participarea civică, accesul la servicii și resurse, dezvoltarea economică și amplică un efort comun din partea autorităților, organizațiilor non-guvernamentale, sectorului privat și a cetățenilor.
Implementarea strategiei va conduce la realizarea unui sistem funcțional de asistență socială, cu măsuri și acțiuni menite să asigure prevenirea, limitarea sau înlăturarea efectelor temporare sau permanente ale situațiilor de risc ce pot genera marginalizarea sau excluderea sociala.
Având în vedere cele prezentate mai sus, propunem Consiliului Local adoptarea hotărârii prin care se aprobă Strategia de dezvoltare a serviciilor sociale la nivelul municipiului Drobeta Turnu Severin în perioada 2025-2035.

